**SHANE WARREN**

**SID:** Vendégemet az Úr elragadta és fölvitte a mennybe, ahol olyan titkokat hallott, hogy te hogyan járhatsz az Úr manifesztált jelenlétében, a nap 24 órájában! Képzeld el milyen lenne az életed, ha állandóan érezhetnéd Isten jelenlétét!

**SID**: Hello. Sid Roth vagyok. Isten hozott világomban, ahol természetes a természetfölötti! Nem is akarnám, hogy ez másképp legyen! Hisz éltem másképp is, és éltem Isten jelenlétében is. Hadd mondjam el, Isten jelenléte sokkal jobb! Vendégem, Shane Warren, 12 évesen semmit nem tudott Isten jelenlétéről, zéró, azonban kisfiúként egy titokzatos látogatóval találkozott. Mesélj nekünk erről a titokzatos látogatóról.

***SHANE:*** *12 éves koromban a nagyapám épített az unokáinak egy kis játszóházat, melyet erődítménynek nevezett és mivel én voltam az első unokája, sok időt töltött ott velem. Nagyszerű szüleim és nagyszüleim voltak akik nagyon szerettek engem, de semmilyen vallási háttérrel nem rendelkeztek, csak annyit tanítottak nekik, hogy tiszteljék a vallást. Egy nap elmentem az erdőbe egyedül, hogy játszak a kis erődítményben és ott ültem, amikor fölnéztem és ott állt egy ember előttem. Néhány ember elmondása szerint fehér ruhában volt amikor ők látták. Nos, számomra nem fehér ruhának tűnt, hanem olyan volt, mintha egyenesen a napot öltözte volna föl. Annyira ragyogóan fénylett, hogy alig bírtam ránézni a ruhájára. Teljesen elárasztott Isten szeretete, szinte fürödtem benne! Olyan szeretetet sem azelőtt, sem azóta nem éltem át egész életemben. Évekig kerestem a szavakat, amikkel le tudnám írni annak pontos érzését amit akkor éreztem, Sid. Mostmár tudom mit érezhetett Ézsaiás az Ézsaiás 6-ban, mikor meglátta az Urat, mint magas és felelemeltett amikor ezt mondta: „végem van!” 12 évesen semmilyen igazi bűnt nem követtem el, mégis olyan érzésem volt, mintha bűnös ember lennék. Totál végem volt. Ugyanakkor pedig annyira elárasztott a mindenható Isten szeretete, fürödtem benne, beárnyékolt teljesen. Az Úr odasétált hozzám, rátette a kezét a fejemre és megszólalt.*

**SID:** Akkor még volt hajad...

***SHANE:*** *Igen, akkor még volt hajam, bár már többen is mondták, hogy lehet épp amiatt nincs már ma hajam! Szóval ahogy odalépett hozzám és a fejemre tette a kezét, úgy égett a fejemen a keze, mintha egy vasalót tettek volna rá. Majd azt mondta: „elhívtalak a nemzetekbe.” Olyan zokogásba kezdtem ekkor, hogy nem bírtam abbahagyni a sírást. Lesütöttem a szemem, mintha szégyenérzetem, vagy bűntudatom lenne, pedig akkor még azt sem tudtam, hogy mi az. Majd amikor újra fölnéztem, még mindig éreztem a kezét a fejemen, de már nem láttam Őt. Ezután összeszedtem magam és beszaladtam a nagyapámhoz, hogy elmondja nekem, vajon mit, vagy kit láthattam. Erre ő: „fogalmam sincs, de van egy nénikéd aki elkezdett járni egy gyülekezetbe, menjünk el hozzá és kérdezzük meg, hátha ő majd többet tud mondani.” Szóval elmentünk a nénikémhez, akit Barbarának hívnak, még most is él. És ő azt mondta: „szerintem az Urat láttad!” Majd a következő vasárnap húsvét vasárnap volt, a feltámadás ünnepe 1982-ben amikor életemben először jártam egy gyülekezetben. Fölálltak a rendezők, akik épp az adakozást intézték, és mivel én akkor voltam ilyen helyen először nem tudtam mit kell tenni, csak előre szaladtam és átadtam a szívem Jézusnak. Így kezdődött a természetfölötti utam.*

**SID:** Ami számomra teljesen lenyűgöző az, hogy amikor beszél emberek előtt, és elkezdi érezni, mintha Isten keze ugyanúgy a fején lenne, ugyanazt a tüzet érzi, és olyankor csodák kezdenek történni. Mondd el nekünk például azt az esetet, amikor a gyülekezeted elvolt magának, imádta Istent és jött egy olyan ember aki születésétől fogva vak volt. A rabbik is megerősítik azt, hogy a három fő messiási csoda van és azok közül az egyik, amikor valaki vak és visszanyeri a látását. Mondd el, hogy mi is történt.

***SHANE:*** *Egy vasárnap esti alkalmon történt, amikor Isten ereje leszállt a gyülekezetre. Megállíthatlan volt és annyira szélsőséges, hogy a vallásos kis agyam nem bírta bevenni ezt, szóval már fölugrottam, hogy leállítsam az egészet. Erre az Úr szólt hozzám és azt mondta: „Le ne merd állítani! Ez Én vagyok!” Ezután aztán teljesen elszabadult minden. Úgy gondoltam, na ez azért már sok, szóval újra neki indultam, hogy leállítsam és az Úr ismét szólt hozzám egy még tekintélyesebb hangvitellel: „Ha leállítod ezt, Engem állítassz le, én pedig akkor téged foglak leállítani.” Teljes félelemmel hátráltam a pulpitustól, majd előre hívtam az embereket miközben azt mondtam: „itt van Isten! Ha valaki szeretné, hogy az Úr megérintse, az jöjjön most előre!” Egy ember, akit Sammy-nek hívnak és vak volt, sötétített szemüveget viselt, jól ismertük, mivel a felesége hozta el a gyülekezetbe, és tagokká váltak, szóval jól tudtuk, hogy nem csak tetteti magát, hanem ténylegesen vak. Ott volt a sarokban tőlem bal szélen és szó szerint odafutottam hozzá és rá tettem a kezem. Hátraesett a földre és elkezdett nyelveken szólni. Majd imádkoztam másokért kézrátétellel, amikor odarohant hozzám remegve az egyik rendező, megragadott és teljes torokból kiáltotta: „pásztor, pásztor!” azt mondtam: „mi történt?” Majd ő: „a vak ember, a vak ember!” kérdeztem: „mi van vele?” Majd ő: „lát, lát!” Majd ahogy megfordultam és megláttam Sid, a legnagyobb meglepetésemre levette a sötétített szemüvegét, a botja ott hevert a földön és a drága felesége örömében mutogatta neki az újjait, ő pedig utánozta – így jelezte, hogy pontosan lát mindent. Isten meggyógyította a szemeit és látott! Előre hívtuk az emelvényre és látott mindenkit az épületben, pedig elég nagy a gyülekezeti terem. Még azt is látta, hogy a lelátón lévők milyen inget viseltek. A legcsodásabb dolog volt amit valaha is láttam.*

**SID:** De ez egy dupla csoda is volt! Ide hallgassatok! Nem csak, hogy a vakon született ember visszanyerte a látását, hanem elment az orvoshoz, aki megállapította, hogy nincsenek látóidegei. Látóidegek nélkül pedig lehetetlen látni! Szóval ahogy megvizsgálta az orvos, mit mondott?

***SHANE****: Az orvos azt mondta: „Ez biztos valami tévedés. Az nem lehet, hogy ön lát!” Pedig mindent el is tudott olvasni.*

**SID**: Nincsenek látóidegei, mégis lát! Felfogtátok ezt?

***SHANE****: Így van! Ez egy kész csoda, ami vele történt. Az orvosok azt mondták, biztos csak beképzeli, hogy lát. Majd ő: „Dehát el tudok mindent olvasni!” Mindent elolvasott amit elé tettek, többször is behívatta az orvos és mindig ugyanazzal a dologgal találta szembe magát.*

**SID**: Mi a munkája most?

***SHANE****: Számítógép-programozó.*

**SID**: Ti láttatok már vak számítógép-programozót?

***SHANE****: Ugyanazon az este láttunk embereket hátfájással meggyógyulni azonnal, lábak nőttek ki, úgy, mintha kilőtték volna őket. Egyik hangtechnikusunk, aki a gyülekezetünk egyik vezetője, vagy diakónusa is, autóbaleset következtében volt egy lábsérülése, mellyel sokat műtötték, és kinőtt a lába. Előrejött bizonyságot tenni róla.*

**SID**: Mit értesz azalatt, hogy kinőtt a lába? Az egyik rövidebb volt a másiknál?

***SHANE:*** *Igen, az egyik sokkal rövidebb volt a másiknál és abban a pillanatban, ahogy Isten meggyógyította Sammyt, Isten dicsősége leszállt az épületre, és kinőtt a lába. Előreszaladt és azt mondta: „Azt gondoltam: itt valami nem stimmel, mivel az a cipőm meg volt emelve. Ahogy sántítani kezdtem, rájöttem, hogy azért, mert már nincs szükségem emelt cipőre, mert ugyanolyan hosszúságú lett az a lábam is, mint a másik és az emelt cipő nélkül egyenesen tudok járni.” Tehát, Isten meggyógyította a lábát.*

**SID**: Ahogy visszajöttünk a reklámszünetről, megtudjuk majd milyen csodálatos dolog történt, amikor a Messiás Shane fejére tette a kezét. Shane sokszor tudja olyan emberek neveit, akikkel azelőtt soha nem találkozott. Tudja sokszor emberek címeit, akiket soha nem látott azelőtt. Még azt is tudja, mit álmodtak – még magánál az álmodónál is jobban tudja az álmukat, sőt azt is, hogy mit jelentenek azok az álmok! Ne menjetek el, mert kis idő múlva teljesen fel fognak itt szabadulni a dolgok! (Mindjárt visszajövünk.)

**SID**: Hello. Sid Roth vagyok, és mit szóltok a stúdió közönségünkhöz? Régen azt mondtam: élő közönség – mire a feleségem azt mondta: „Élő, mint a halott ellentéte?” És azt mondom: igen! Ez a stúdió közönség élő! De azért ezt nem mondom azóta többet... Szóval, tehát, Shane Warren – az egyik legcsodásabb átélésed történt egy tragédia bekövetkezte után. Édesanyád annyira elborította a gyász fájdalma, hogy szó szerint haldoklott. Shane látta mindezeket a csodákat, melyek már teljesen normálissá váltak számára, viszont a saját édesanyja meg haldoklott. Élete egyik legszörnyűbb éjszakája volt, amikor karjaiban tartotta édesanyját, akire már pelenkát kellett adni, nem evett semmit és nem talált vígaszt, mivel meghalt a férje. Bement egy szobába, ahol teljes szívéből szólt Istenhez. Mit mondtál Neki?

***SHANE****: Azt mondtam: „Uram, nem értem mit csinálsz. Több ezer emberre vetettem kezeimet az egész világon, akik átélték várt csodáikat. Nem értem mit teszel, de Istenem, akarom, hogy tudd, akármi is történjen az édesanyámmal, akkor is Téged foglak szolgálni. Hűséges leszek Hozzád és még a világ végére is elmegyek hogy hirdessem az Evangéliumot.” Majd hirtelen, mintha valami kattant volna nálam, oda fordultam az ellenséghez és azt mondtam: „Ellenség, akarom, hogy tudd, akármi is történjen anyámmal ma este, és az sem érdekel, hogy a saját életemmel mi lesz, akkor is van egy dolog, amihez nem érhetsz, amit nem vehetsz el tőlem soha, és ez szívem dala, nem szűnök meg soha dicsérni az Urat!” Nyakamba akasztottam a gitárom és elkezdtem teljes erőből pengetni és csak dicsértem az Urat – amolyan „soha nem adom fel a dicséretet” fajta módon, amikor hirtelen elragadtattam a Mennybe. Úgy tudnám leírni ezt, hogy ahogy Pál átélte, amikor azt mondta, hogy „elragadtattam.” Szó szerint a Mennybe ragadtattam és az azt követő hét órán át ott voltam a szellemi világban, ahol láttam dolgokat és kulcsokat kaptam a dicséretről, és az angyalok aktív közreműködéséről dicsőítés közben.*

**SID**: Álljunk meg egy pillanatra. Elragadtatál a Mennybe hét teljes óra hosszára?

***SHANE****: Hét óra hosszára. Ezt onnan tudom, hogy amikor az egésznek vége lett és magamhoz tértem, ez úgy történt, hogy szó szerint bele ütköztem a saját testembe.*

**SID:** Amikor Pál azt mondja, hogy „Ismerek egy embert, aki vagy testben, vagy testen kívül elragadtatott...” szóval pontosan értetted, hogy miről beszélt.

***SHANE****: Pontosan tudom, miről beszélt. Ahogy ütköztem a testemmel, felriadtam. A kezem még mindig a gitár húrjain volt, a másikkal pedig abban a testhelyzetben voltam, mint amikor készen állok a pengetésre és ugyanúgy ott ültem. Ránéztem az órára és pontosan hét órával később volt az idő.*

**SID**: Milyen változást hozott ez az életedbe?

***SHANE****: A teljes élet-perspektívám megváltozott, mivel az Úr azt a megbízást adta, hogy visszatérve a földre, hívjam föl az emberek figyelmét a szellemi világ létezésére. Sid, az embereknek sokszor fogalmuk sincs a körülöttük lévő szellemi atmoszféra aktív működéséről, pedig állandóan körülöttük van. Most is itt vannak az angyalok a stúdióban.*

**SID**: Attól még, hogy sokszor nem látjuk, legalábbis nem a puszta fizikai szemünkkel, az még nem jelenti azt, hogy nincsenek jelen. Akár látjuk, akár nem, ez akkor is ott van! Attól, hogy régen még nem létezett mikroszkóp, még ott voltak a baktériumok. Vagy nem létezett teleszkóp, pedig a csillagrendszer ugyanúgy ott volt. Csak épp nem láttuk ezeket, pedig ott voltak!

***SHANE****: Ez megváltoztatta az egész életem! Megnyílt előttem a szellemi világ, úgy, ahogy azelőtt soha nem láttam még. Megváltoztatta azt, ahogy a szolgálatot végzem. Mielőtt elkezdenék bárhol szolgálni, először is tájékozódom szellemben, hogy lássam, mit tesz Isten a szellemi síkon. Még amikor személyes időtöltésben dicsérjük az Urat, bármit teszünk és bárhová is megyünk, az Úr mindenütt ott van! Az áttörésed sokkal közelebb van, mint gondolnád! Angyalok lettek kijelölve mindnyájunk életére, akiknek kezükben van az áttörésünk!*

**SID**: De várj egy pillanatot. Ezeket mind olvastad a Bibliában, tehát pontosan ismerted ezek létezését. Miért kellett látnod is ahhoz, hogy elhidd?

***SHANE****: Én nem csupán olvastam a Bibliát, hanem arra voltam büszke, hogy nagyon jó teológus voltam. Azonban Istennek le kellett vennie a pikkelyeket a teológus szememről. A gyülekezeti világban és általában egyházi szinten a legnagyobb akadály amivel szembe kerülünk, hogy a vallás vakságot okoz és csupán emberi perspektívából látjuk az örökkévalóságot, ahelyett, hogy Isten távlatából látnánk. Szóval, Isten ezt a szemüveget vette le rólam. A legcsodálatosabb dolog volt ez, ami valaha is történt velem. Azóta mindenütt láttam csodákat történni. Mindenütt látom, ahogy Isten cselekszik és most olyan dolgokról beszélek, melyek a legtöbb embert sokkolják.*

**SID**: Meséld el annak a hölgynek az esetét, akinek a bőrbetegsége szó szerint emésztette föl a bőrét.

***SHANE****: A gyüleketünkbe jár egy hölgy, akinek olyan bőrgetegségve volt, mely ette meg a bőrét. Melytől szó szerint olyan bőrterületek voltak a testén, ahol tántongott az ürességtől, mintha lyukas lett volna a bőre itt-ott. Nagyon sajnálatos látvány volt, teljesen legyöngítette ezt a hölgyet. Egy olyan édesanyáról van szó, aki keményen dolgozott mindig, hogy eltartsa a családját, ez a betegség azonban teljesen legyöngítette és képtelen volt dolgozni. Majd egyik összejövetelünkön leszállt Isten jelenléte, Isten dicsősége ismét, azon a különleges módon. Előrejött, kézrátétellel imádkoztunk érte, majd hazament. Aznap este ahogy levette a blúzát, hogy átkösse a sebeket, azt látta, hogy a sebek teljesen begyógyultak. Isten meggyógyította ezt a bőr-emésztő betegséget. Már sok orvos föladta a reményt a gyógyítására, mert senki nem tudott mit kezdeni vele.*

**SID**: Hadd mondjam el, láttam a fotókat, melyek a bőréről készültek még gyógyulása előtt. Annyira gusztustalannak nézett ki, hogy még ránézni is alig bírtam. Mennyi idő kellett a gyógyuláshoz?

***SHANE****: Véleményem szerint az ima után, míg haza nem érhetett. Amikor levette a blúzát, akkor még semmit nem észlelt, de ahogy a tükörbe nézett, azt mondta: „Azta, micsoda csoda történt velem!” A Szent Szellem annyira betöltötte, hogy hátraesett erejétől és nem értette mi történik, csak dicsérte az Urat*.

**SID**: Amikor emberek hallgatják Shane tanításait, ugyanazokat a kijelentéseket kapják meg, mint ő. Szemeik megnyílnak a láthatatlan világ felé és többé nem robot módjára imádkoznak. Nem robot módjára dicsőítenek, mert fölfedezik, hogy mi is folyik abban a szobában a szellemi síkon. Te is alig várod, hogy idáig juss! Nos, meg fogom majd kérni Shanet, hogy természetfölötti szellemi ajándékait gerjessze föl és hiszem, hogy még emberek neveit is meg fogja majd mondani. Készüljetek! (Mindjárt visszajövünk)

**SID:** Annyira izgatott vagyok. Az fog történni, hogy Isten jelenléte szó szerint elárasztja majd azt a helyet ahol épp most vagy! Shane, kaptál kijelentéseket az Úrtól, miközben hét órán át a Mennyben voltál. Láttad a láthatatlan világot, de ahelyett, hogy csak szemlélnéd, együtt is működsz azzal. Meséld el milyen Mennyei dicsőítést láttál és a harci dicséretről.

***SHANE****: Ezalatt a Mennyei látogatás alatt az egyik, amit megmutatott Isten, a 2 Mózes 32-ből való, amikor Mózes a hegyen van. Lejön, hogy félúton találkozzon Józsuéval, és azt mondja: „A táborban harci zaj van.” Ezalatt a táborban az emberek aranybikát készítettek és azt imádták. Az „imádás” szó jelentése: „szájon csókolni, vagy megnyalni.” Úgy, ahogy egy kutya megnyalja a gazdája arcát. Ha az imádás csók, vagy nyalintás jelentéssel bír, hogy lehetne ennek harci hangja? Az Úr szólt hozzám és azt mondta: „A szellemvilágban így hangzik a dicsőítés!” Minden alkalommal, amikor Isten egyik gyermeke elkezdi dicsőíteni és imádni az Urat, a szellemi atmoszférában ennek harci hangzása van. Teljesen ugyanaz a helyzet akkor is, ha valaki egyedül dicsőít, vagy ha többen együtt. Természetesen a közös dicsőítésben még nagyobb az erő, mert hatványozódik ennek ereje. De akárhányszor dicsőíted az Urat, az atmoszférában ez harcként hangzik. A 144-es Zsoltár azt mondja: „Ő tanítja kzem hadakozni, ujjaimat harcolni.” Isten szólt hozzám és azt mondta: „ha népem megtanulja a dicsőítés és imádatban rejlő erőt, bármilyen csatát meg tudnak nyerni, mellyel szembe kerülnek. Egyetlen csettintésben is hatalmas erő van, akkor képzelheted, hogy a tapsal meg egy háborút is megnyerhetsz!” Azért taps, mivel a héberben a „taps” jelentése: „trombitával ledönteni”. Amikor dicséret közben kiáltunk és tapsolunk, ilyenkor olyan, mint a trombita hangja, mely szellemi falakat dönt le. Amikor ezeket együttesen alkalmazod – ez a háború hangzása az atmoszférában, mely összezavarja a szellemi világot, legalábbis a gonosz szellemeket, és ezzel egyidőben aktiválja az angyali világot, amikor Isten elkezd közbelépni és cselekedni az életünkben.*

**SID**: Mi történik most itt a stúdióban a láthatatlan világban?

***SHANE****: Most mindenütt vannak itt angyalok, ebben a helyiségben. Sőt a nézőközönség közötti rész is tele van angyalokkal. Az angyalok mindig körülöttünk vannak. Mindnyátok körül is, akik otthonról néztek most bennünket, bárhol is legyél most, tudd, hogy angyalok vannak ott, körülötted! És kezükben tartják az áttörésed! Az Úr azt monja, hogy egy bizonyos típusú embert keres. A János 4 szerint, a Biblia azt mondja: „Az Atya olyanokat KERES, akik imádják Őt.” Az Úr szemei forognak most is Sid, oda-vissza, és keresi az igaz imádókat. Nem azt, aki dicsőít, mert az már a cselekedet. Imádónak lenni viszont, egy állapot. Ezek vagyunk mi! Isten imádókat keres! A Zsidó levél 2. Részében, amikor Krisztus teste elkezdett dicsőíteni, Jézus megjelent. A 10-11-es versekben láthatjuk, hogy Jézus megjelenik és azt is elmondja, hogy mi történik a megjelenésekor. Ő imádókat keres! Elkezd körbejárni szerettei között, Isten gyermekei között, és elkezdi Isten üdvözítő neveit súgni a füleikbe. Most ebben a pillanatban is látom, ahogy Jézus itt körbe járkál. Mivel Ő Isten, Ő egyszerre, egy időben ott tud lenni mindenütt. És Isten üdvözítő neveit súgja a füleinkbe.*

**SID**: A legtöbben nem ismerik Isten üdvözítő neveit. Elmondanál ezekből néhányat?

***SHANE****: Jehovah Jireh, az Úr a Gondviselő. Van most egy egyedülálló édesanya aki figyel bennünket és nagy anyagi nehézségei vannak. Ha bármikor elkezded Istent dicsőíteni, Jézus megjelenik, és a füledbe súgja: „Én vagyok Jehovah Jireh, az Úr, a te Gondviselőd!” Ha valaki beteg, ahhoz odasétál és a fülébe súgja: „Én vagyok Jehovah Rapha, Isten a Gyógyítód.” Ezeknek az üdvözítő neveknek súlya van. Erő van bennük. És bár nem a fizikai füleddel, hanem a szellemi füleiddel hallod ezeket, amire mondta az Úr: „Akinek van füle hallja!” Nem a külső, fizikai fülünkre utalt itt, hanem a szellemi fülekre, hogy halljuk meg, mit mond Isten Szelleme a Gyülekezetnek. Bármikor amikor ezt hallod, tudhatod, hogy Ő az, aki a füledbe súgja ezeket. Mert Ő gyógyulást hoz neked! Épp ezt történt Pineville, Louisiana-ban is. Egy embernek vese elégtelensége volt és mialatt arról a tényről prédikáltam, hogy Jézus jár a sorok között és Isten neveit súgja az emberek fülébe, odamentem ehhez az emberhez szemléltetésként azt mondtam: „Mint például te! Az Úr kihirdeti az életedre azt, amit ki kell hirdetnie!” Majd lehajoltam hozzá és a fülébe súgtam: „Jehovah Rapha. Az Úr a te Gyógyítód!” Következő este előrejött és azt mondta: „Elmentem az orvosomhoz és az alábbi történt. Előtte teljes vese-elégtelenséget állapítottak meg, most pedig az orvos nem tudott mit kezdeni az orvosi jelentéssel. Teljesen helyre álltak a veséim, és megfelelően működnek! Ami történt az, hogy Jézus, aki a legnagyobb Doktor, odasétált hozzá és épp azt súgta a fülébe, amire szüksége volt!*

**SID**: Isten konkrét neveket is adott neked erre a mai műsorra?

***SHANE****: Abszolút. Van egy Stephanie nevű hölgy. Vagy itt van a stúdió közönség között, vagy otthon, a TV készülék előtt néz bennünket. Krónikus vastagbélgyulladása van, krónikus gyomorpanaszokkal. Az Úr ebben a pillanatban azt súgja neked: „Én vagyok Jehovah Rapha, az Úr, a te Gyógyítód!” Isten gyógyít most téged, Stephanie. Ma imám közben jött elém egy férfi, akiről az Úr azt mondta, hogy Jimnek hívják. Így hívnak, de Jimmynek szoktak becézni. Édesanyád J.J-nek hívott. Az Úr azt mondta, olyan üzletember vagy, aki angyagi nehézségekkel küzd. A helyzeted úgy áll, mintha mindened elveszítenél. De az Úr elhozza most számodra az áttörést. Úgy rendelte, hogy most nézd meg ezt a műsort! Közbelép most ebbe a helyzetedbe és holnap ugyanekkorra meg fogod látni a változást! Isten csodát fog tenni! Hiszem, hogy most itt a stúdióban is mindenfelé szolgál az Úr az emberek minden szüksége felé. Semmi sem lehetetlen számára!*

**SID**: Én hiszem, hogy ahogy most kimondod, vagy akár csak súgod, vagy énekled Isten neveit, mindaz, amit jelent az a név, meg fog most történni. Minden, amire Isten a nevét adta, az most megtörténik! Megtennéd most ezt?

***SHANE****: Ámen. Hallelujah. Atyám, imádunk most téged és egyetértésbe kerülünk ezekkel a nevekkel. Te vagy Jehovah Jireh, az Úr, a mi Gondviselőnk! Te vagy Jehovah Tsidkenu, az Úr, a mi igazságunk. Te vagy Jehovah M‘Kaddesh, a Megszentelődésünk. Te vagy Jehovah Shalom, a Békességünk. Uram azok számára, akik magányosnak érzik magukat, Jehovah Shammah vagy, az Úr, aki jelen van! Akik küzdenek és harcolnak valamivel, vagy támadások alatt vannak, Jehovah Nissi vagy, a Seregek Kapitánya, a harcos Isten, aki győzelmet hoz nekünk. Felmagasztalunk téged ezen a helyen! Köszönjük Uram, hogy olyan név adatott neked, mely minden név fölött való! Minden más névnek meg kell hajolnia Jézus Krisztus nevére. Kihirdetem ezt. Mivel minden betegségnek van neve. Az orvos megnevezte a te betegséged is. Az ügyvéd megnevezte a jogi problémád. A bank megnevezte az anyagi problémád. De hadd mondjam el barátom, Jézus neve, mindezek fölött való név!*

**SID**: A Yeshua, Jezus nevében, aki a Felkent, meggyógyultál!

***SHANE:*** *Ámen. Ámen.*